நா. பொன்னையா
{{தகவற்சட்டம் நபர்
 |name = நா. பொன்னையா
 |image = N.Ponniah.jpg
 |imagesize  = 
 |caption = 
 |birth_name = 
 |birth_date ={{birth date|df=yes|1892|6|22}}
 |birth_place = [[குரும்பசிட்டி]], [[யாழ்ப்பாண மாவட்டம்]], [[பிரித்தானிய இலங்கை]]
 |death_date = {{Death date and age|1951|3|30|1892|6|22}}
 |death_place = [[மானிப்பாய்]], [[யாழ்ப்பாண மாவட்டம்]], [[இலங்கை]]
 |death_cause =
 |residence = 
 |nationality = [[இலங்கைத் தமிழர்]]
 |other_names =
 |known_for = பத்திரிகையாளர், சமூக சேவையாளர்
 |education =
 |employer =
 | occupation = பதிப்பாளர், பத்திரிகை ஆசிரியர்
 | title =
 | religion=
 | spouse= மீனாட்சி அம்மாள் (தி. 1918)
 |children= புனிதவதி சிவா பசுபதி
 |parents=ப. நாகமுத்தர், தெய்வானைப்பிள்ளை
 |speciality=
 |relatives=
 |signature =
 |website=
 |}}
 '''நா. பொன்னையா''' (சூன் 22, 1892 - மார்ச் 30, 1951) ஈழத்துப் பத்திரிகையாளரும், பதிப்பாளரும், சமூக சேவையாளரும் ஆவார். [[ஈழகேசரி]] பத்திரிகையை ஆரம்பித்து அதன் ஆசிரியராகவும் பணியாற்றியவர்.
 
 ==வாழ்க்கைக் குறிப்பு==
 நா. பொன்னையா [[யாழ்ப்பாண மாவட்டம்|யாழ்ப்பாணம்]], [[குரும்பசிட்டி]]யில் ப. நாகமுத்தர், தெய்வானைப்பிள்ளை ஆகியோருக்கு நான்காவது, கடைசி மகவாகப் பிறந்தார்.&lt;ref name=&quot;Eelakesari010451&quot;&gt;{{cite journal | url=http://www.noolaham.org/wiki/index.php/%E0%AE%88%E0%AE%B4%E0%AE%95%E0%AF%87%E0%AE%9A%E0%AE%B0%E0%AE%BF_1951.04.01 | title=செந்தமிழ் வளர்த்த தேசபக்தன் | journal=ஈழகேசரி | year=1951 | month=ஏப்ரல் 1 | volume=21 | issue=35 | pages=பக். 1}}&lt;/ref&gt; இவரது குடும்பம் வேளாண்மையை வாழ்க்கையாகக் கொண்டது. தந்தைவழிப் பாட்டனார் பரமநாதர் திண்ணைப்பள்ளிக்கூடத்துச் சட்டம்பியார்.&lt;ref name=&quot;EK&quot;&gt;{{cite book | url=http://www.noolaham.org/wiki/index.php/%E0%AE%88%E0%AE%B4%E0%AE%AE%E0%AF%8D_%E0%AE%A4%E0%AE%A8%E0%AF%8D%E0%AE%A4_%E0%AE%95%E0%AF%87%E0%AE%9A%E0%AE%B0%E0%AE%BF | title=ஈழம் தந்த கேசரி | author=[[கனக செந்திநாதன்]] | year=1968 | pages=பக். V}}&lt;/ref&gt; பொன்னையா அவரது ஊரில் உள்ள மேரி பள்ளிக்கூடம் என்ற அமெரிக்க மிசன் பாடசாலையில் நான்காம் வகுப்பு வரை கல்வி கற்றார். பின்னர் மகாதேவ வித்தியாசாலையில் ஐந்தாம் வகுப்பு வரை கற்று&lt;ref name=&quot;EK&quot;/&gt; பள்ளிப் படிப்பை முடித்துக் கொண்டு வேளாண்மைத் தொழிலில் இறங்கினார்.&lt;ref name=&quot;Eelakesari010451&quot;/&gt;
 
 ==அச்சுத் தொழில்==
 பொன்னையா வேளாண்மையில் அதிக ஆர்வம் காட்டாது, பத்திரிகை படிப்பதில் ஆர்வம் கொண்டு அச்சுத் தொழில் கற்க விரும்பினார். அக்காலத்தில் ''சுதேச நாட்டியம்'' எனும் பத்திரிகையை நடத்தி வந்த ஆசுகவி [[கல்லடி வேலுப்பிள்ளை]]யின் அச்சுக்கூடத்தில் அச்சுத் தொழிலைக் கற்றார். அதன் பின்னர் குரும்பசிட்டியைச் சேர்ந்த நல்லையா என்பவர் யாழ்ப்பாண நகரில் நடத்தி வந்த ''தேசாபிமானி'' பத்திரிகை நிறுவனத்தில் பணியாற்றி தமிழில் போதியளவு ஆற்றல் பெற்றார். அதன் பின்னர் 1910 இல் தென்னிலங்கையில் [[களுத்துறை]]யில் உள்ள ஒரு வணிக நிறுவனத்தில் பணியாற்றி முதலாம் உலகப் போர்க் காலத்தில் 1914 இல் தாமே ஒரு வணிக நிறுவனத்தை நடத்தி வந்தார்.&lt;ref name=&quot;Eelakesari010451&quot;/&gt;
 
 1918 அக்டோபரில் கதிரிப்பிள்ளை என்பவரின் மகள் மீனாட்சி அம்மாளை மணந்தார். இவர்களுக்கு நான்கு பிள்ளைகள். மூவர் சிறு வயதிலேயே இறந்து விட்டனர்.&lt;ref name=&quot;Eelakesari010451&quot;/&gt; மகள் புனிதவதி முன்னாள் சட்டமா அதிபர் [[சிவா பசுபதி]]யின் மனைவி ஆவார். இவர் [[சிட்னி]]யில் வசித்து வந்தார்.
 
 1918 இல் [[ரங்கூன்]], [[மலாயா]] ஆகிய இடங்களுக்குச் சென்றார். 1920 இல் கிழக்கு ரங்கூன் 92-ஆம் வீதியில் இருந்து வெளிவந்த ''சுதேச மித்திரன்'' பத்திரிகையின் உதவி ஆசிரியராகப் பணியாற்றினார். [[சென்னை]]யில் சில காலம் வசித்து கதிரேசபிள்ளை என்பவருடன் சேர்ந்து தந்திச் சுருக்கெழுத்துத் திரட்டு நூலை ஆக்குவதில் முக்கிய பங்காற்றினார். 1925 இரங்கூனில் இருந்து இலங்கை திரும்பி, [[தெல்லிப்பழை]]யில் யேசுதாசன் என்பவரின் அமெரிக்க மிசன் அச்சியந்திரசாலையில் பணியாற்றினார். அக்காலகட்டத்தில் அமெரிக்க மிசன் பாடசாலையில் கைத்தொழில் ஆசிரியராகவும் பணியாற்றினார்.&lt;ref name=&quot;Eelakesari010451&quot;/&gt;
 
 மகாவித்துவான் [[சி. கணேசையர்|சி. கணேசையரிடம்]] தமிழ் கற்று யாழ்ப்பாணம் ஆரிய-திராவிட பாசாபிவிருத்திச் சங்கம் நடத்திய பிரதேச பண்டிதர் சோதனையில் தேர்ச்சி பெற்றார். பின்னர் கோப்பாய் அரசினர் ஆசிரிய கலாசாரப் பிரவேச சோதனையிலும் சித்தியடைந்தார். 1926 ஆகத்து மாதத்தில் [[சுன்னாகம்|சுன்னாகத்தில்]] ஒரு புத்தகசாலையை ஆரம்பித்தார். இதனால் அவரால் ஆசிரிய கலாசாலையில் சேர்ந்து படிக்க முடியவில்லை. 1929 இல் திருமகள் அழுத்தகம் என்ற பெயரில் அச்சுக்கூடத்தையும் ஆரம்பித்தார்.&lt;ref name=&quot;Eelakesari010451&quot;/&gt; திருமகள் அழுத்தம் ஊடாக 1939 இல் தொல்காப்பியத்தின் எழுத்ததிகாரத்தை சி. கணேசையரின் உரை விளக்கக் குறிப்புடன் [[சி. வை. தாமோதரம்பிள்ளை]]யின் நினைவாகப் பதிப்பித்து வெளியிட்டார். தொடர்ந்து ஏனைய அதிகாரங்களையும் வெளியிட்டார்.&lt;ref name=&quot;Eelakesari010451&quot;/&gt;
 
 ==பத்திரிகைத் தொழில்==
 1930 சூன் 22 இல் [[சிவயோக சுவாமி]]களின் ஆசியுடன் [[ஈழகேசரி]] வாரப் பத்திரிகையை ஆரம்பித்தார். 1935 முதல் ஈழகேசரியின் ஆண்டு மலர்களை உயர்ந்த முறையில் வெளியிட்டு வந்தார். 1933 இல் ''Ceylon Patriot'' என்ற ஆங்கில வாரப்பத்திரிகையை எஸ். சி. சிதம்பரநாதன் என்பவரை ஆசிரியராகக் கொண்டு நடத்தி வந்தார்.&lt;ref name=&quot;Eelakesari010451&quot;/&gt;
 
 1941 ஆம் ஆண்டில் ''Kesari'' என்ற ஆங்கில வார இதழை [[ஹன்டி பேரின்பநாயகம்]] என்பவரை ஆசிரியராகக் கொண்டு சில ஆண்டுகள் நடத்தி வந்தார்.&lt;ref name=&quot;Eelakesari010451&quot;/&gt;
 
 ==சமூகப் பணிகள்==
 யாழ்ப்பாணத்தில் நிறுவப்பட்ட [[யாழ்ப்பாணம் இளைஞர் காங்கிரஸ்]] அமைப்பில் இணைந்து இளைஞர் மாநாடுகளில் பங்குபற்றினார். மலையாளப் புகையிலை ஐக்கிய வியாபாரச் சங்கம், கூட்டுறவு சங்கங்கள் ஆகியவற்றில் உறுப்பினராகச் சேர்ந்து பங்களித்தார். 1936 முதல் கிராம சங்கத்தில் உறுப்பினராக இருந்து, பின்னர் 1946 முதல் இறக்கும் வரை [[மயிலிட்டி]] கிராமச் சங்கத்தில் தலைவராக இருந்தார்.&lt;ref name=&quot;Eelakesari010451&quot;/&gt;
 
 இரண்டாம் உலகப் போர்க் காலத்தில் உணவுப் பற்றாக்குறை நிலவிய போது 1941 இல் [[வயாவிளான்|வயாவிளானில்]] 12 ஏக்கர் காணியை வாங்கி பெருமளவு உணவுப் பொருள் உற்பத்தி செய்தார்.  அவ்விடத்தில் கைத்தொழில் பாடசாலை ஒன்றை நிறுவ முயற்சிகளை மேற்கொண்ட போது, உள்ளூர் பொதுமக்கள், மற்றும் அரசாங்கத்தின் வேண்டுகோளின் பேரில், அவ்விடத்தை [[வயாவிளான் மத்திய கல்லூரி]]யின் பயன்பாட்டுக்காகக் கையளித்து பெருமளவு நன்கொடையும் அளித்தார். குரும்பசிட்டியில் சன்மார்க்க சபை என்னும் பெயரில் ஒரு சங்கத்தை 1934 ஆம் ஆண்டில் நிறுவினார்.&lt;ref name=&quot;Eelakesari010451&quot;/&gt;
 
 1950 ஆம் ஆண்டில் அரசாங்கம் இவரை சமாதான நீதிபதியாக்கிக் கௌரவித்தது.&lt;ref name=&quot;Eelakesari010451&quot;/&gt;
 
 ==மறைவு==
 சில மாதங்களாக நோய்வாய்ப்பட்டிருந்த நா. பொன்னையா [[மானிப்பாய்]] கிறீன் மருத்துவமனையில் 1951 மார்ச் 30 அன்று அதிகாலை 4:30 மணிக்குக் காலமானார்.&lt;ref name=&quot;Eelakesari010451&quot;/&gt;&lt;ref name=&quot;EK&quot;/&gt;
 
 ==மேற்கோள்கள்==
 {{Reflist}}
 
 [[பகுப்பு:1892 பிறப்புகள்]]
 [[பகுப்பு:1951 இறப்புகள்]]
 [[பகுப்பு:ஈழத்துப் பதிப்பாளர்கள்]]
 [[பகுப்பு:யாழ்ப்பாணத்து நபர்கள்]]
 [[பகுப்பு:இலங்கைப் பத்திரிகையாளர்]]